
București, 30 iunie 2026
PL-x nr. 146/2026


RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.90/2025 pentru modificarea şi completarea unor acte normative

	                În temeiul art.95 şi 118 alin.(3) din Regulamentul Camerei Deputaţilor, republicat, cu modificările ulterioare, Comisia pentru administraţie publică şi amenajarea teritoriului, Comisia pentru muncă şi protecţie socială și Comisia pentru sănătate şi familie au fost sesizate, prin adresa nr. PLx 146/2026 din 4 martie 2026, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.90/2025 pentru modificarea şi completarea unor acte normative.
Camera Deputaților este Cameră decizională, potrivit prevederilor art.75 din Constituția României, republicată, și ale art.92 alin.(9) din Regulamentul Camerei Deputaților, republicat, cu modificările ulterioare. 
Senatul, în calitate de primă Cameră sesizată, a adoptat proiectul de lege  în  şedinţa din 2 martie 2026 ca urmare a depășirii termenului de adoptare, potrivit art.115 alin.(5) din Constitutia României, republicată. 
Consiliul Legislativ avizează favorabil proiectul de lege, conform avizului nr. 1103 din 30 decembrie 2025.
Consiliul Economic și Social avizează favorabil proiectul de lege, conform avizului nr. 8014 din 30 decembrie 2025.
Comisia pentru egalitate de șanse pentru femei și bărbați avizează favorabil proiectul de lege, conform avizului nr. 7c-19/90 din 11 martie 2026.
Comisia pentru drepturile omului, culte și problemele minorităților naționale avizează favorabil proiectul de lege, conform avizului nr. 7c-6/178 din 17 martie 2026.
Comisia pentru politică externă avizează favorabil proiectul de lege, conform avizului nr. 7c-15/45 din 8 aprilie 2026.
Comisia pentru industrii și servicii avizează favorabil proiectul de lege, conform avizului nr. 7c-3/98 din 21 aprilie 2026.
Comisia pentru apărare, ordine publică și siguranță națională avizează favorabil proiectul de lege, conform avizului nr. 7c-14/159 din 22 aprilie 2026.

Proiectul de lege are ca obiect de reglementare aprobarea Ordonanței de urgență a Guvernului nr. 90/2025 prin care se prevede modificarea şi completarea unor acte normative ce constituie jaloanele 380 şi 381 în cadrul PNRR privind „Reforma sistemului de protecţie a persoanelor adulte cu dizabilităţi” şi totodată, obligaţii asumate prin Legea nr.221/2010 pentru ratificarea Convenţiei privind drepturile persoanelor cu dizabilităţi, în vederea atingerii obiectivelor şi a îndeplinirii măsurilor prevăzute în Strategia naţională privind drepturile persoanelor cu dizabilităţi "O Românie echitabilă” 2022-2027, aprobată prin Hotărârea Guvernului nr. 490/2022, precum şi a obiectivelor şi a măsurilor privind incluziunea socială a persoanelor cu dizabilităţi prevăzute în
Legea nr.7/2023.
Principalele modificări au în vedere următoarele aspecte:
· clarificarea noţiunii de asistent personal profesionist;
· completarea definiţiei măsurii de protecţie ca fiind măsuri stabilite de comisia de evaluare a persoanelor adulte cu handicap;
· introducerea unui nou tip de serviciu social - serviciul social de locuire asistată în comunitate pentru viaţă independentă;
· reglementarea faptului că autorităţile administraţiei publice locale pot contracta numai servicii sociale licenţiate cu furnizori de servicii sociale de drept privat, acreditaţi, în condiţiile legii;
· actualizarea serviciilor sociale de care poate beneficia persoana cu handicap;
· definirea serviciului social de locuire asistată în comunitate pentru viaţă independentă;
· suplimentarea numărului de membri ai Comisiei superioare, cu reprezentarea adecvată a profesioniştilor din domeniile asistenţei sociale, psihologiei şi ştiinţelor juridice;
· actualizarea terminologiei utilizate în cuprinsul Legii nr. 448/2006 cu privire la sintagma „limbaj mimico-gestual” prin înlocuirea cu sintagma „limba semnelor române”, constituie o adaptare necesară, care respectă identitatea culturală şi lingvistică a persoanelor surde, măsură reparatorie pentru această categorie de persoane, în acord cu prevederile Legii nr.27/2020 privind limba semnelor române;
· asigurarea unui cadru normativ flexibil, care să permită adaptarea normativelor de cheltuieli la necesităţile reale şi obiective ale autorităţilor şi instituţiilor publice prin introducerea unui mecanism de control şi responsabilitate la nivel guvernamental, prin aprobarea derogărilor prin memorandum, asigurându-se astfel respectarea principiilor de legalitate, eficienţă, transparenţă şi disciplină financiară;
· prelungirea perioadei de aplicare a monitorizării electronice în sistem-pilot până la 31 decembrie 2026, pentru toate categoriile de cazuri prevăzute de Legea nr. 146/2021;
· suspendarea, până la 31 decembrie 2026, a aplicării sancţiunii
contravenţionale constând în amendă, prevăzută la art. 47 alin. (3) din Legea nr. 325/2006 privind serviciul public de alimentare cu energie termică, pentru nerespectarea obligaţiei de montare a sistemelor de repartizare a costurilor cu energia termică. Măsura are caracter temporar şi nu echivalează cu abrogarea dispoziţiei legale, ci cu amânarea aplicării acesteia, în scopul asigurării unui tratament echitabil al consumatorilor şi al adaptării autorităţilor locale şi operatorilor la condiţiile actuale de funcţionare a serviciului public de termoficare;
· eliminarea obligaţiei de plată a timbrului Crucii Roşii pentru operatorii culturali, de divertisment care vând bilete la evenimente culturale şi de divertisment, concerte, festivaluri, spectacole, filme la cinematografe, fiind justificată de necesitatea sprijinirii accesului publicului la cultură şi a sustenabilităţii financiare a sectorului cultural, în contextul actual economic si social;
· abrogarea art. 44 din Legea nr. 495/2004, pentru a simplifica şi
accelera procesul de rotaţie a personalului între aparatul central şi serviciul exterior, reducând timpii până la ocuparea posturilor din misiunile diplomatice;
· modificarea art. 5 alin. (1) din Anexa nr. IV la Legea nr. 153/2017 astfel încât MAE să poată contracta, în limita bugetului aprobat, personal local fară afectarea schemei de personal şi a fondului de salarii, respectând legislaţia locală. Măsura va eficientiza procesul de recrutare a personalului local, eliminând blocajele determinate de lacunele legislative anterioare şi asigurând respectarea obligaţiilor legale ale reprezentanţelor diplomatice.

În conformitate cu prevederile art. 62, 64 și 133 din Regulamentul Camerei Deputaților, republicat, cu modificările ulterioare, membrii celor trei comisii au dezbătut proiectul de lege în ședințe separate.
Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 17 iunie 2026 şi au hotărât, cu majoritate de voturi (3 abţineri), aprobarea proiectului de lege cu amendamente.
La lucrări membrii comisiei au participat, fizic sau online, conform listei de prezenţă.
La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare: dna Silvia Monica Dinică – Secretar de Stat, Ministerul Muncii, Familiei, Tineretului și Solidarității Sociale și dl Ioan Irinel Stativă – vicepreședinte, Autoritatea Naţională pentru Protecţia Drepturilor Persoanelor cu Dizabilităţi.
Membrii Comisiei pentru sănătate și familie au dezbătut proiectul de lege în şedinţa din 24 iunie 2026 şi au hotărât, cu majoritate de voturi, aprobarea proiectului de lege cu amendamente. 
La lucrări membrii comisiei au participat, fizic sau online, conform listei de prezenţă.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare, dl Ioan Irinel Stativă – vicepreședinte, Autoritatea Naţională pentru Protecţia Drepturilor Persoanelor cu Dizabilităţi.
Membrii Comisiei pentru administrație publică și amenajarea teritoriului au examinat proiectul de lege în  ședința din data de 30 iunie 2026, cu prezență fizică și online.
La şedinţa Comisiei pentru administrație publică și amenajarea teritoriului deputaţii au fost prezenţi conform listei de prezenţă.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare, dl Ioan Irinel Stativă – vicepreședinte, Autoritatea Naţională pentru Protecţia Drepturilor Persoanelor cu Dizabilităţi.
În urma examinării proiectului de lege și a opiniilor exprimate membrii celor trei comisii au hotărât, cu majoritate de voturi, să transmită plenului Camerei Deputaților un raport comun de adoptare a proiectului de lege privind aprobarea Ordonanţei de urgenţă a Guvernului nr.90/2025 pentru modificarea şi completarea unor acte normative, cu amendamente admise și amendamente respinse redate în Anexele nr. 1 și 2, care fac parte integrantă din prezentul raport comun.
           În raport de obiectul şi conţinutul său, proiectul de lege face parte din categoria legilor organice.

ANEXA NR.1

AMENDAMENTE ADMISE

În urma dezbaterilor, Comisiile au hotărât aprobarea proiectului de lege cu următoarele amendamente:

	Nr. crt.
	Text
ordonanţa de urgenţă

	Text adoptat de Senat
	Text propus de comisii
(autor amendament)
	Motivare

	1. 
	
__
	
Titlul legii

Lege
privind aprobarea Ordonanţei de urgenţă a Guvernului nr.90/2025
pentru modificarea şi completarea unor acte normative

	
Nemodificat
	

	2. 
	
__
	
Articol unic.- Se aprobă Ordonanţa de urgenţă a Guvernului nr.90 din 30 decembrie 2025 pentru modificarea şi completarea unor acte normative, publicată în Monitorul Oficial al României, Partea I, nr.1218 din 31 decembrie 2025.
	
Art.I. - Se aprobă Ordonanţa de urgenţă a Guvernului nr.90 din 30 decembrie 2025 pentru modificarea şi completarea unor acte normative, publicată în Monitorul Oficial al României, Partea I, nr.1218 din 31 decembrie 2025, cu următoarele modificări și completări:

Autor: deputat Adrian Solomon




	
Pentru respectarea exigențelor impuse de normele de tehnică legislativă.

	3. 
	
Titlul ordonanţei
 
Ordonanță de urgență pentru modificarea şi completarea unor acte normative


	
__
	
Nemodificat
	

	4. 
	
Art. I. - Legea nr. 448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr. 1 din 3 ianuarie 2008, cu modificările şi completările ulterioare, se modifică şi se completează după cum urmează:

1. La articolul 5, punctele 7 şi 231 se modifică şi vor avea următorul cuprins:
"7. asistent personal profesionist - persoana fizică atestată care acordă asistenţă personală necesară vieţii şi integrării în comunitate, precum şi pentru prevenirea izolării sau segregării de comunitate adultului cu handicap grav sau accentuat, aflat în condiţiile prevăzute de lege;
.......................................................
231. măsuri de protecţie - măsuri stabilite de comisia de evaluare a persoanelor adulte cu handicap, cuprinse în programul individual de reabilitare şi integrare socială, referitoare la servicii sociale de tip: asistent personal, asistent personal profesionist, servicii de îngrijire la domiciliu, echipă mobilă, servicii de asistenţă şi suport, servicii de recuperare neuromotorie de tip ambulatoriu, centre de zi şi/sau centre rezidenţiale, servicii de locuire asistată în comunitate pentru viaţă independentă de tip: locuinţă protejată, centre pentru viaţă independentă, precum şi alte servicii de sprijin pentru viaţă independentă;"


	
__
	
Nemodificat
	

	5. 
	
2. Articolul 202 se modifică şi va avea următorul cuprins:
"Art. 202. - (1) Persoanele încadrate în grad de handicap grav, accentuat sau mediu care părăsesc centrele rezidenţiale publice şi beneficiază de măsuri de dezinstituţionalizare şi de integrare în comunitate, cu excepţia măsurilor de protecţie de tip servicii de locuire asistată în comunitate pentru viaţă independentă, prevăzute în Ghidul privind accelerarea procesului de dezinstituţionalizare, aprobat prin Hotărârea Guvernului nr. 1.543/2022, pot primi un beneficiu pentru locuire, ce reprezintă suma de bani acordată de direcţiile generale de asistenţă socială şi protecţia copilului sub formă de indemnizaţie lunară, în valoare de un salariu minim brut pe ţară, în baza evaluării nevoilor individuale de viaţă în comunitate, efectuată de serviciile de evaluare complexă a persoanelor adulte cu handicap.
(2) Beneficiul pentru locuire prevăzut la alin. (1) se suportă din bugetul de stat, în baza solicitării fundamentate a Ministerului Muncii, Familiei, Tineretului şi Solidarităţii Sociale, potrivit necesarului transmis de direcţiile generale de asistenţă socială şi protecţia copilului judeţene, respectiv ale sectoarelor municipiului Bucureşti, sau din fonduri externe nerambursabile.
(3) Procedura de acordare a plăţilor, precum şi situaţiile de suspendare, modificare şi încetare a dreptului la beneficiul pentru locuire prevăzut la alin. (1) se aprobă prin hotărâre a Guvernului."

	
__
	
Nemodificat
	

	6. 
	
__
	
__



	
1. La articolul I punctul 2, după alineatul (3) al articolului 202 se introduce un nou alineat, alin. (4),  cu următorul cuprins:
“(4) Persoanele încadrate în grad de handicap grav, accentuat sau mediu care părăsesc serviciile de locuire asistată în comunitate pentru viaţă independentă, pot primi beneficiul pentru locuire prevăzut la alin. (1), în baza evaluării nevoilor individuale de viaţă în comunitate, efectuată de serviciile de evaluare complexă a persoanelor adulte cu handicap.”

Autori: deputat Adrian Solomon şi senator Victoria Stoiciu

	
Pentru respectarea exigențelor impuse de normele de tehnică legislativă.

	7. 
	
3. Articolul 203 se modifică şi va avea următorul cuprins:
"Art. 203.- (1) Persoanele cu handicap care părăsesc centrele rezidenţiale publice şi beneficiază de măsuri de dezinstituţionalizare şi de integrare în comunitate, cu excepţia măsurilor de protecţie de tip servicii de locuire asistată în comunitate pentru viaţă independentă, pot primi un beneficiu de tranziţie, în valoare maximă a două salarii de bază minime brute pe ţară garantate în plată, acordate de către direcţiile generale de asistenţă socială şi protecţia copilului, pentru plata unor servicii la pregătirea şi la transferul dintr-un centru rezidenţial în comunitate, inclusiv în situaţii de urgenţă sau criză survenite în primele 12 luni de la dezinstituţionalizare, în baza evaluării nevoilor individuale de viaţă în comunitate, efectuată de serviciile de evaluare complexă a persoanelor adulte cu handicap.
(2) Beneficiul de tranziţie prevăzut la alin. (1) se suportă din bugetul de stat, în baza solicitării fundamentate a Ministerului Muncii, Familiei, Tineretului şi Solidarităţii Sociale, potrivit necesarului transmis de direcţiile generale de asistenţă socială şi protecţia copilului judeţene, respectiv ale sectoarelor municipiului Bucureşti, sau din fonduri externe nerambursabile.
(3) Procedura de acordare a plăţilor, precum şi situaţiile de suspendare, modificare şi încetare a dreptului la beneficiul de tranziţie prevăzut la alin.(1) se aprobă prin hotărâre a Guvernului."
	
__
	
Nemodificat
	

	8. 
	
4. La articolul 203, după alineatul (3) se introduce un nou alineat, alin. (4), cu următorul cuprins:
"(4) Pentru persoana cu handicap aflată în risc de instituţionalizare, procedura de acordare a plăţilor, precum şi situaţiile de suspendare, modificare şi încetare a dreptului la beneficiul pentru locuire se stabilesc potrivit art. 202 alin. (3)."

	
__
	
Nemodificat
	

	9. 
	
5. La articolul 24, alineatul (9) se modifică şi va avea următorul cuprins:
"(9) Persoanele cu handicap grav sau accentuat pot opta, la cerere, pentru acordarea gratuităţii la transportul interurban sau pentru acordarea de bonuri valorice pe suport electronic, pentru autoturismul aflat în proprietatea acestora, familiei, asistentului personal, asistentului personal profesionist sau însoţitorului, pentru cheltuielile necesare alimentării cu carburant sau alimentării cu energie electrică care nu depăşesc suma de 1.500 lei anual, pentru persoanele cu handicap grav, respectiv 750 lei anual, pentru persoanele cu handicap accentuat. În situaţia în care persoanele cu handicap grav sau accentuat beneficiază de modalitatea de acordare a gratuităţii prevăzută în prezentul alineat, nu sunt aplicabile prevederile alin. (2) şi (4)."

	
__
	
Nemodificat
	

	10. 
	
6. La articolul 33, alineatele (2) şi (4) se modifică şi vor avea următorul cuprins:
"(2) Autorităţile administraţiei publice locale pot contracta servicii sociale licenţiate cu furnizori de servicii sociale de drept privat, acreditaţi, în condiţiile legii.
............................................................
(4) Modalitatea de contractare va fi stabilită potrivit reglementărilor în vigoare din domeniul achiziţiilor publice şi în conformitate cu instrucţiunile Autorităţii Naţionale pentru Protecţia Drepturilor Persoanelor cu Dizabilităţi."

	
__
	
Nemodificat
	

	11. 
	
7. La articolul 43 alineatul (4), litera b) se modifică şi va avea următorul cuprins:
"b) adulţii cu handicap grav sau reprezentanţii lor legali, pe perioada în care adulţii cu handicap grav se află în îngrijirea şi protecţia asistentului personal profesionist, în centre rezidenţiale, cu excepţia centrului de tip respiro, ori în alte tipuri de instituţii rezidenţiale cu caracter social, medical şi medico-social, în care se asigură întreţinere din partea autorităţii administraţiei publice pe o perioadă mai mare de o lună;"

	
__
	
Nemodificat
	

	12. 
	
8. La articolul 45, alineatul (1) se modifică şi va avea următorul cuprins:
"(1) Adultul cu handicap grav sau accentuat poate beneficia de asistenţă personală necesară vieţii şi integrării în comunitate, precum şi pentru prevenirea izolării sau segregării de comunitate din partea unui asistent personal profesionist, în baza evaluării nevoilor individuale."

	
__
	
Nemodificat
	

	13. 
	
9. La articolul 46, alineatul (1) va avea următorul cuprins:
"(1) Pentru fiecare adult cu handicap care beneficiază de serviciul asistent personal profesionist şi care nu realizează venituri ori realizează venituri de până la nivelul salariului de bază minim brut pe economie se acordă o alocaţie lunară de îngrijire reprezentând cheltuieli lunare de hrană şi echipament, astfel:
a) 1,2 din indicatorul social de referinţă, prevăzut de Legea nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, pentru persoana adultă cu handicap accentuat;
b) 1,5 din indicatorul social de referinţă, prevăzut de Legea nr. 76/2002 pentru persoana adultă cu handicap grav."
	
__
	
Nemodificat
	

	14. 
	
10. La articolul 51, alineatele (1) şi (3) se modifică şi vor avea următorul cuprins:
"(1) Persoana cu handicap poate beneficia de următoarele servicii sociale: asistent personal, asistent personal profesionist, servicii de îngrijire la domiciliu, echipă mobilă, servicii de asistenţă şi suport, servicii de recuperare neuromotorie de tip ambulatoriu, centre de zi şi/sau centre rezidenţiale, locuire asistată în comunitate pentru viaţă independentă de tip: locuinţă protejată, centre pentru viaţă independentă.
............................................................
(3) În sensul prezentei legi, tipurile de centre rezidenţiale pentru persoane adulte cu handicap sunt:
a) centre de abilitare şi reabilitare;
b) centre de îngrijire şi asistenţă;
c) centre respiro/centre de criză."

	
__
	
Nemodificat
	

	15. 
	
11. La articolul 51, după alineatul (3) se introduc două noi alineate, alin. (31) şi (32), cu următorul cuprins:
"(31) Serviciul social de locuire asistată în comunitate pentru viaţă independentă reprezintă serviciul social acordat persoanelor adulte cu dizabilităţi în comunitate, în baza dreptului de alegere şi control cu privire la viaţa lor.
(32) Serviciul social de locuire asistată în comunitate pentru viaţă independentă este un serviciu social de suport care funcţionează conform standardelor minime de calitate aprobate prin ordin al ministrului muncii, familiei, tineretului şi solidarităţii sociale şi este asigurat de furnizorii de servicii sociale publici şi privaţi acreditaţi, astfel cum aceştia sunt prevăzuţi la art. 37 alin. (2) din Legea asistenţei sociale nr. 292/2011, cu modificările şi completările ulterioare."
	
__
	
Nemodificat
	

	16. 
	
12. La articolul 51, alineatele (6)-(9) se modifică şi vor avea următorul cuprins:
"(6) Centrele de zi, serviciile de locuire asistată în comunitate pentru viaţă independentă şi centrele rezidenţiale publice pentru persoane adulte cu handicap se înfiinţează ca structuri cu sau fără personalitate juridică, astfel:
a) în subordinea consiliilor judeţene, respectiv locale ale sectoarelor municipiului Bucureşti, în structura direcţiilor generale de asistenţă socială şi protecţia copilului;
b) în subordinea autorităţii administraţiei publice locale la nivel de municipiu, oraş sau comună, în structura serviciului public de asistenţă socială, cu excepţia centrelor de abilitare şi reabilitare şi a centrelor de îngrijire şi asistenţă.
(7) Centrele de zi, serviciile de locuire asistată în comunitate pentru viaţă independentă şi centrele rezidenţiale private pentru persoanele adulte cu handicap se înfiinţează ca structuri cu sau fără personalitate juridică.
(8) Centrele de zi, serviciile de locuire asistată în comunitate pentru viaţă independentă şi centrele rezidenţiale, publice şi private, pentru persoane adulte cu handicap funcţionează cu respectarea standardelor specifice minime de calitate.
(9) Centrele de zi, serviciile de locuire asistată în comunitate pentru viaţă independentă şi centrele rezidenţiale, publice şi private, pentru persoane adulte cu handicap sunt coordonate metodologic de Autoritatea Naţională pentru Persoanele cu Dizabilităţi."
	
__
	
Nemodificat
	

	17. 
	
__
	
__
	
2. La articolul I, după punctul 12 se introduce un nou punct, pct.121, cu următorul cuprins:

«121. La articolul 51, după alineatul (12) se introduc trei noi alineate, alin.(13)-(15), cu următorul cuprins:
„(13) Standardul de cost aferent serviciului de tip centru pentru o viață independentă, cod vechi 8790 CR-D-IV, devine standard de cost al serviciului social de locuire asistată în comunitate pentru viață independentă de tip centru pentru o viață independentă.
(14) Standardul de cost al serviciului locuință maxim protejată, cod vechi 8790 CR-D-VII, devine standard de cost al serviciului social de locuire asistată în comunitate pentru viață independentă de tip locuință protejată, iar standardul de cost al serviciului de tip locuință minim protejată se abrogă.
(15) Standardele de cost ale serviciilor sociale de locuire asistată în comunitate pentru viață independentă de tip locuință protejată și centru de pregătire pentru o viață independentă se actualizează prin hotărâre a Guvernului.”»

Autor: deputat Adrian Solomon

	
Pentru respectarea exigențelor impuse de normele de tehnică legislativă.

	18. 
	
13. La articolul 58 alineatul (6), litera a) se modifică şi va avea următorul cuprins:
"a) adulţii cu handicap îngrijiţi şi protejaţi în centre rezidenţiale, cu excepţia centrului de tip respiro, ori în alte tipuri de instituţii rezidenţiale cu caracter social, medical sau medico-social, în care se asigură întreţinere din partea autorităţii administraţiei publice pe o perioadă mai mare de o lună;"



	
__
	
Nemodificat
	

	19. 
	
14. La articolul 583, alineatul (5) se abrogă.

	
__
	
Nemodificat
	

	20. 
	
15. La articolul 583, alineatul (6) se modifică şi va avea următorul cuprins:
"(6) Pentru certificatele de încadrare în grad de handicap cu termen de valabilitate permanent, în cazul în care, în urma reevaluării, gradul de handicap se modifică, drepturile se recalculează corespunzător începând cu data intrării în vigoare a noului certificat."

	
__
	
Nemodificat
	

	21. 
	
16. La articolul 85 alineatul (4), literele a), a1) şi b) se modifică şi vor avea următorul cuprins:

"a) preşedinte - un medic primar sau specialist în una dintre specialităţile: expertiza medicală a capacităţii de muncă, medicină de familie, medicină internă, medicină fizică şi de reabilitare, cu drept de liberă practică;

a1) vicepreşedinte - un medic primar sau specialist în una dintre specialităţile: expertiza medicală a capacităţii de muncă, medicină de familie, medicină internă, medicină fizică şi de reabilitare, cu drept de liberă practică, propus de directorul executiv/directorul general al direcţiei generale de asistenţă socială şi protecţia copilului;

b) un medic primar sau specialist în una dintre specialităţile: expertiza medicală a capacităţii de muncă, medicină de familie, medicină internă, medicină fizică şi de reabilitare, cu drept de liberă practică, propus de direcţia de sănătate publică judeţeană, respectiv a municipiului Bucureşti."
	
__
	
3. La articolul I punctul 16, literele a), a1) şi b) ale alineatului (4) al articolului 85 se modifică şi vor avea următorul cuprins:
,,a) preşedinte - medic primar sau specialist în una dintre specialităţile: expertiză medicală a capacităţii de muncă, medicină de familie sau medicină generală, medicină internă, medicină fizică şi de reabilitare, cu drept de liberă practică; 
a1) vicepreşedinte - medic primar sau specialist în una dintre specialităţile: expertiză medicală a capacităţii de muncă, medicină de familie sau medicină generală, medicină internă, medicină fizică şi de reabilitare, cu drept de liberă practică, propus de directorul executiv/directorul general al direcţiei generale de asistenţă socială şi protecţia copilului; 
b) un medic primar sau specialist în una dintre specialităţile: expertiză medicală a capacităţii de muncă, medicină de familie sau medicină generală, medicină internă, medicină fizică şi de reabilitare, psihiatrie, oftalmologie, neurologie, oncologie, chirurgie, nefrologie, pneumologie, endocrinologie, cu drept de liberă practică, propus de direcţia de sănătate publică judeţeană, respectiv a municipiului Bucureşti.”

Autori: deputat Adrian Solomon şi senator Victoria Stoiciu


	
Pentru respectarea exigențelor impuse de normele de tehnică legislativă.


	22. 
	
17. La articolul 85, alineatul (6) se modifică şi va avea următorul cuprins:
"(6) Preşedintele comisiei de evaluare, fără a fi funcţionar public, poate face parte din structura de personal a direcţiei."

	
__
	
Nemodificat
	

	23. 
	



18. La articolul 901 alineatul (2), literele b)-d) se modifică şi vor avea următorul cuprins:




"b) doi membri, medici primari sau specialişti în una dintre specialităţile: expertiza medicală a capacităţii de muncă, medicină de familie, medicină internă, medicină fizică şi de reabilitare, cu drept de liberă practică, cu experienţă profesională în domeniul protecţiei şi promovării drepturilor persoanelor cu dizabilităţi;


c) doi membri licenţiaţi în asistenţă socială, cu experienţă profesională în domeniul protecţiei şi promovării drepturilor persoanelor cu dizabilităţi;
d) doi membri licenţiaţi în psihologie, cu experienţă profesională în domeniul protecţiei şi promovării drepturilor persoanelor cu dizabilităţi."

	
	
4. La articolul I, punctul 18 se modifică şi va avea următorul cuprins:
«18. La articolul 901 alineatul (2), literele a)-d) se modifică şi vor avea următorul cuprins:
„a) 2 membri, medici specialişti în una dintre specialitățile: expertiză medicală a capacității de muncă sau medicină fizică și de reabilitare, cu drept de liberă practică;
b) 2 membri, medici primari sau specialişti în una dintre specialitățile: expertiză medicală a capacității de muncă, medicină de familie sau medicină generală, medicină internă, medicină fizică și de reabilitare, psihiatrie, oftalmologie, neurologie, oncologie, chirurgie, nefrologie, pneumologie, endocrinologie, cu drept de liberă practică."»

c) - d) nemodificate



Autori: deputat Adrian Solomon şi senator Victoria Stoiciu

	
Pentru respectarea exigențelor impuse de normele de tehnică legislativă.

	24. 
	
19. La articolul 901, după alineatul (2) se introduc două noi alineate, alin. (21) şi (22), cu următorul cuprins:
"(21) Dintre membrii prevăzuţi la alin. (2) lit. c)-e), cel puţin 2 fac parte din personalul Autorităţii Naţionale pentru Protecţia Drepturilor Persoanelor cu Dizabilităţi.
(22) Experienţa profesională în domeniul protecţiei şi promovării drepturilor persoanelor cu dizabilităţi poate fi dovedită prin documente care atestă una dintre următoarele cerinţe:
a) pregătirea profesională, activităţi de formare profesională sau activităţi didactice în domeniul dizabilităţii;
b) activităţi desfăşurate în instituţii sau servicii destinate persoanelor cu handicap, inclusiv în instituţii sau servicii destinate expertizei medicale şi recuperării capacităţii de muncă şi reabilitării medicale;
c) participarea la elaborarea unor rapoarte specifice de cercetare, la conferinţe interne sau internaţionale cu lucrări proprii având ca obiect dizabilitatea, precum şi în proiecte cu finanţare naţională/europeană destinate persoanelor cu dizabilităţi."

	
__
	
Nemodificat
	

	25. 
	
20. În cuprinsul art. 61 lit. f) şi art. 69 alin. (1) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, sintagma "interpreţi autorizaţi ai limbajului mimico-gestual" se înlocuieşte cu sintagma "interpreţi autorizaţi în limba semnelor române". Sintagma "limbajul mimico-gestual" prevăzută la art. 69 alin. (3) şi la art. 96 alin. (2) lit. e) din Legea nr. 448/2006 se înlocuieşte cu sintagma "limba semnelor române", iar în termen de 60 de zile de la data intrării în vigoare a prezentei ordonanţe de urgenţă, Autoritatea Naţională pentru Protecţia Drepturilor Persoanelor cu Dizabilităţi va propune ministrului muncii, familiei, tineretului şi solidarităţii sociale actualizarea actelor normative subsecvente.
	
__
	
Nemodificat
	

	26. 
	
__
	
__
	
5. După articolul I se introduce un nou articol, art.I1, cu următorul cuprins:
“Art.I1. - Legea asistenţei sociale nr.292/2011, publicată în Monitorul Oficial al României, Partea I, nr. 905 din 20 decembrie 2011, cu modificările şi completările ulterioare, se modifică după cum urmează:

1. La articolul 30 alineatul (3), literele a) şi b) se modifică și vor avea următorul cuprins:
“a) servicii sociale cu cazare de tip: servicii rezidențiale și servicii de suport cu cazare;
b) servicii sociale fără cazare de tip: servicii de suport în comunitate și servicii de locuire asistată în comunitate, stabilite în Nomenclatorul serviciilor sociale aprobat prin Hotărârea Guvernului nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcționare a serviciilor sociale.”

2. La articolul 41, alineatul (5) se modifică și va avea următorul cuprins:
„(5) Instituțiile şi unitățile de asistență socială funcționează sub denumiri diverse, cum ar fi: centre de zi sau rezidențiale, servicii sociale de locuire asistată în comunitate pentru viață independentă şi unități protejate, complexuri multifuncționale sau complexuri de servicii, cantine sociale, servicii mobile de distribuție a hranei.”

3. La articolul 89 alineatul (1), literele b) și d) se modifică și vor avea următorul cuprins:
„b) în comunitate: servicii de locuire asistată în comunitate pentru viață independentă de tip locuință protejată și centre pentru viață independentă, asistent personal profesionist, servicii de asistență şi suport;
..................................................
d) în centre rezidențiale: centre de abilitare şi reabilitare, centre de îngrijire şi asistență, centre respiro/centre de criză.”

Autor: deputat Adrian Solomon

	
Pentru respectarea exigențelor impuse de normele de tehnică legislativă.
Este necesară actualizarea tipurilor de servicii sociale cu sau fără cazare şi reglementarea acestora în cadrul legii, astfel cum au fost actualizate.


	27. 
	
Art. II. - La articolul 134 din Legea asistenţei sociale nr. 292/2011, publicată în Monitorul Oficial al României, Partea I, nr. 905 din 20 decembrie 2011, cu modificările şi completările ulterioare, după alineatul (16) se introduce un nou alineat, alin. (17), cu următorul cuprins:
"(17) Pentru susţinerea procesului de dezinstituţionalizare, principiul prevăzut la alin. (7) se aplică şi persoanelor cu dizabilităţi care părăsesc centrele rezidenţiale destinate îngrijirii şi protecţiei lor, acestea primind, după caz, beneficiul de tranziţie, beneficiul de locuire, precum şi alte sume acordate persoanei cu dizabilităţi în procesul de dezinstituţionalizare, care se reglementează prin legi speciale şi se plătesc de către direcţiile generale de asistenţă socială şi protecţia copilului."



	
__
	
Nemodificat
	

	28. 
	
Art. III. - (1)	Pentru persoanele cu dizabilităţi care, până la data de 30 iunie 2026, părăsesc centrele rezidenţiale pentru persoanele adulte cu dizabilităţi şi care beneficiază de serviciul social de locuire asistată în comunitate pentru viaţă independentă, indiferent de categoria furnizorului de servicii sociale, se acordă standardul de cost aferent centrului rezidenţial din care provin, pe o perioadă de 24 de luni de la încetarea măsurii de protecţie în centrul rezidenţial.
(2) Persoanele cu dizabilităţi care, până la data de 30 iunie 2026, părăsesc centrele rezidenţiale pentru persoanele adulte cu dizabilităţi şi se mută în comunitate şi care nu beneficiază de prevederile art. (202) alin. (1) şi art. (203) alin. (1) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, fără accesarea serviciului de locuire asistată în comunitate pentru viaţă independentă, beneficiază de standardul de cost aferent centrului rezidenţial din care provin, pe o perioadă de 24 de luni de la încetarea măsurii de protecţie în centrul rezidenţial.
(3) Persoanele vârstnice cu dizabilităţi, care, până la data de 30 iunie 2026, părăsesc centrele rezidenţiale pentru persoane adulte cu dizabilităţi şi sunt admise într-un centru rezidenţial pentru persoane vârstnice, în condiţiile Legii nr.17/2000 privind asistenţa socială a persoanelor vârstnice, republicată, cu modificările ulterioare, beneficiază de standardul de cost aferent centrului rezidenţial din care provin, pentru o perioadă de 6 luni de la încetarea măsurii de protecţie în centrul rezidenţial din care provin. Suma acordată se ia în calcul la stabilirea veniturilor persoanelor vârstnice îngrijite în cămin, în conformitate cu prevederile art. 26 din Legea nr.17/2000 privind asistenţa socială a persoanelor vârstnice.
(4) Sumele prevăzute la alin. (1)-(3) se acordă de către direcţia generală de asistenţă socială şi protecţia copilului care a propus măsura de protecţie şi se suportă de la bugetul de stat, în condiţiile prevăzute la art. 51 alin. (10) din Legea nr. 448/2006, republicată, cu modificările şi completările ulterioare, prin bugetul Ministerului Muncii, Familiei, Tineretului şi Solidarităţii Sociale, potrivit necesarului transmis de direcţia generală de asistenţă socială şi protecţia copilului judeţeană, respectiv a sectorului municipiului Bucureşti.


	
__
	
Nemodificat
	

	29. 
	
Art. IV. - Prestaţiile prevăzute la art.58 alin. (3) şi (4) care au fost suspendate în temeiul deciziilor/ dispoziţiilor de suspendare a drepturilor emise pentru dosarele supuse reevaluării potrivit prevederilor art. 583 din Legea nr. 448/2006, urmează să fie restituite în luna următoare celei în care deciziile/dispoziţiile sunt revocate din oficiu sau la solicitarea persoanei cu handicap, dacă noul certificat de încadrare în grad de handicap nu a fost emis.

	
__
	
Nemodificat
	

	30. 
	
Art. V. - La articolul 7 alineatul (3) din Legea nr. 126/1995 privind regimul materiilor explozive, republicată în Monitorul Oficial al României, Partea I, nr. 177 din 12 martie 2014, cu modificările şi completările ulterioare, după litera c) se introduce o literă nouă, lit. d), cu următorul cuprins:
"d) mijloacele tehnice de apărare împotriva incendiilor care conţin articolele pirotehnice din categoria P1 necesare declanşării acestora în mod automat, pot fi deţinute şi utilizate de persoane fizice, conform reglementărilor tehnice, specificaţiilor şi/sau instrucţiunilor producătorului."

	
__
	
Nemodificat
	

	31. 
	
Art. VI. - La articolul 5 din Ordonanţa Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, publicată în Monitorul Oficial al României, Partea I, nr. 542 din 1 septembrie 2001, aprobată cu modificări prin Legea nr. 247/2002, cu modificările şi completările ulterioare, după alineatul (8) se introduce un nou alineat, alin. (81), cu următorul cuprins:
"(81) Prin excepţie de la prevederile alin. (8), la solicitarea fundamentată a ordonatorilor principali de credite, Guvernul poate aproba, prin memorandum, achiziţia de autoturisme cu o capacitate cilindrică mai mare de 1.600 cm3 şi/sau al căror preţ poate depăşi contravaloarea în lei a sumei de 23.000 de euro inclusiv T.V.A."


	
__
	
Nemodificat
	

	32. 
	
Art. VII.- La articolul 40 din Legea nr. 146/2021 privind monitorizarea electronică în cadrul unor proceduri judiciare şi execuţional penale, publicată în Monitorul Oficial al României, Partea I, nr. 515 din 18 mai 2021, cu modificările şi completările ulterioare, alineatele (1) şi (11) se modifică şi vor avea următorul cuprins:
"(1) Monitorizarea electronică se aplică, în primă fază, în sistem-pilot, cazurilor prevăzute la art. 1 alin. (2) lit. c) şi d), începând cu data de 1 octombrie 2022 până cel mai târziu la data de 31 decembrie 2026.
(11) Monitorizarea electronică se aplică, în sistem-pilot, cazurilor prevăzute la art. 1 alin. (2) lit. a) şi b), începând cu data de 1 octombrie 2024 până cel mai târziu la data de 31 decembrie 2026."

	
__
	
Nemodificat
	

	33. 
	
Art. VIII. - Se suspendă aplicarea prevederilor art. 47 alin. (3) din Legea serviciului public de alimentare cu energie termică nr. 325/2006, republicată în Monitorul Oficial al României, Partea I, nr. 217 din 16 martie 2023, cu completările ulterioare, până la data de 31 decembrie 2026.



	
__
	
Nemodificat
	

	34. 
	
Art. IX. - La articolul 20 din Legea Societăţii Naţionale de Cruce Roşie din România nr. 139/1995, publicată în Monitorul Oficial al României, Partea I, nr. 303 din 30 decembrie 1995, cu modificările şi completările ulterioare, alineatul (1) se modifică şi va avea următorul cuprins:
"(1) Toate entităţile organizatoare ale unor programe sportive, federaţiile şi organizaţiile sportive-asociaţii, cluburile sportive şi fundaţiile care organizează manifestări sportive sunt obligate să perceapă un timbru al Crucii Roşii pentru fiecare bilet vândut pentru evenimente sportive, întreceri sportive de orice fel la nivel local naţional şi internaţional, reprezentând un procent de 1%, care se va adăuga la preţul de vânzare."



	
__
	
Nemodificat 
	

	35. 
	
Art. X. - Articolul 44 din Legea nr. 495/2004 privind salarizarea şi alte drepturi băneşti ale personalului din administraţia centrală a Ministerului Afacerilor Externe şi de la misiunile diplomatice, oficiile consulare şi institutele culturale româneşti din străinătate, publicată în Monitorul Oficial al României, Partea I, nr. 1.136 din 1 decembrie 2004, cu modificările şi completările ulterioare, se abrogă.

	
__
	
Nemodificat
	

	36. 
	
Art. XI.- Articolul 333 din Ordonanţa de urgenţă a Guvernului nr. 57/2019 privind Codul administrativ, publicată în Monitorul Oficial al României, Partea I, nr. 555 din 5 iulie 2019, cu modificările şi completările ulterioare, se completează după cum urmează:

1. După alineatul (41) se introduce un nou alineat, alin. (42), cu următorul cuprins:
"(42) Prin excepţie de la prevederile alin. (3) şi (4), Ministerul Afacerilor Externe are dreptul să încaseze 50% din cuantumul chiriei stabilite prin contractul de închiriere. Sumele încasate vor fi gestionate la nivelul Ministerului Afacerilor Externe şi se vor utiliza pentru finanţarea lucrărilor de reparaţii curente şi capitale, după caz, a imobilelor proprietate publică sau privată a statului român, aflate în administrarea Ministerului Afacerilor Externe, în care se desfăşoară activitatea misiunilor diplomatice şi oficiilor consulare ale României din străinătate."

2. După alineatul (5) se introduc două noi alineate, alin. (6) şi (7), cu următorul cuprins:
"(6) Imobilele proprietate publică sau privată a statului român din străinătate, pentru care Ministerul Afacerilor Externe este titularul dreptului de administrare, pot fi închiriate integral sau parţial în condiţiile stabilite de art. 332.
(7) Începând cu 1 ianuarie 2026, 50% din sumele încasate din chirii rămân la dispoziţia Ministerului Afacerilor Externe. Sumele încasate se vor utiliza pentru finanţarea cheltuielilor curente şi de capital aferente lucrărilor de reparaţii la imobilele asupra cărora Ministerul Afacerilor Externe este titularul dreptului de administrare. Distribuirea în buget a cheltuielilor curente şi de capital se realizează prin legile bugetare anuale."

	
__
	
Nemodificat
	

	37. 
	
Art.XII. - Prin derogare de la prevederile art. 334 - 346 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, în termen de 90 de zile de la data intrării în vigoare a prezentei ordonanţe de urgenţă, Ministerul Afacerilor Externe şi Ministerul Finanţelor aprobă prin ordin comun normele pentru închirierea imobilelor proprietate publică sau privată a statului din străinătate, care se publică în Monitorul Oficial al României, Partea I.

	
__
	
Nemodificat
	

	38. 
	
Art. XIII. - La articolul 5 din capitolul IV al anexei nr. IV la Legea-cadru nr. 153/2017 privind salarizarea personalului plătit din fonduri publice, publicată în Monitorul Oficial al României, Partea I, nr. 492 din 28 iunie 2017, cu modificările şi completările ulterioare, alineatul (1) se modifică şi va avea următorul cuprins:
"(1) Ministerul Afacerilor Externe poate să aprobe ca misiunile diplomatice, oficiile consulare şi institutele culturale româneşti din străinătate să contracteze, în limita bugetului aprobat, fără afectarea schemei de personal aprobate activităţii de bază şi a fondului de salarii al ministerului, persoane fizice, cetăţeni români sau străini, de pe plan local ori persoane nesalariate din cadrul acestor reprezentanţe, cu respectarea legislaţiei din ţara respectivă. Sumele acordate pentru activitatea prestată se stabilesc în raport cu nivelul studiilor, cu munca depusă şi cu timpul efectiv lucrat, iar cuantumul net al acestora nu poate depăşi cuantumul salariilor în valută acordate membrilor misiunilor diplomatice, oficiilor consulare şi institutelor culturale româneşti din străinătate calculate prin raportare la nivelul coeficienţilor prevăzuţi la cap. V al prezentei anexe, conform metodologiei aprobate prin ordin al ministrului."
	
__
	
Nemodificat
	

	39. 
	
Art. XIV.-  Articolul XIX din Legea nr. 141/2025 privind unele măsuri fiscal-bugetare se completează cu un nou alineat, alin. (41), cu următorul cuprins:
"(41) În anul 2026, salariile angajaţilor Societăţii Române de Radiodifuziune şi ai Societăţii Române de Televiziune nu se compensează şi nu se indexează cu indicele de creştere a preţurilor de consum şi nici cu rata medie anuală a inflaţiei."


	
__
	
Nemodificat
	

	40. 
	
Art.XV. - Pentru biletele la evenimentele culturale, de divertisment, concerte, festivaluri, spectacole, filme la cinematografe, care au fost puse în vânzare înainte de intrarea în vigoare a prezentei ordonanţe de urgenţă, se percepe timbrul Crucii Roşii conform dispoziţiilor legale în vigoare la data punerii în vânzare a biletelor.

	
__
	
Nemodificat
	

	41. 
	
Art. XVI. - În termen de 30 de zile de la data intrării în vigoare a prezentei ordonanţe de urgenţă, Autoritatea Naţională pentru Protecţia Drepturilor Persoanelor cu Dizabilităţi va actualiza regulamentul de organizare şi funcţionare al Comisiei superioare, pe care îl va aproba prin ordin al preşedintelui autorităţii, şi va elabora metodologia privind organizarea şi funcţionarea comisiei de evaluare a persoanelor adulte cu handicap, pe care o va supune spre aprobare prin hotărâre a Guvernului.

	
__
	
Nemodificat
	

	42. 
	
Art. XVII. - În termen de 30 de zile de la intrarea în vigoare a prezentei ordonanţe de urgenţă, Autoritatea Naţională pentru Protecţia Drepturilor Persoanelor cu Dizabilităţi desemnează membrii prevăzuţi la art. 901 alin. (21) din Legea nr. 448/2006, republicată, cu modificările şi completările ulterioare. Până la desemnarea acestora Comisia superioară îşi desfăşoară activitatea în componenţa existentă.

	
__
	
Nemodificat
	

	43. 
	
Art. XVIII. - La data intrării în vigoare a prezentei ordonanţe de urgenţă, deciziile/dispoziţiile de suspendare a drepturilor prevăzute la art. 58 alin. (3) şi (4), emise pentru dosarele supuse reevaluării potrivit prevederilor art. 583 din Legea nr. 448/2006, republicată, cu modificările şi completările ulterioare, pot fi revocate din oficiu, de către emitent, în condiţiile Legii contenciosului administrativ nr. 554/2004, cu modificările şi completările ulterioare, sau la solicitarea persoanei cu handicap, potrivit prevederilor art. 7 alin.(1) din acelaşi act normativ, dacă noul certificat de încadrare în grad de handicap nu a fost emis.
	
__
	
Nemodificat
	

	44. 
	
Art. XIX. - (1) În termen de 60 de zile de la data intrării în vigoare a prezentei ordonanţe de urgenţă, Ministerul Muncii, Familiei, Tineretului şi Solidarităţii Sociale emite ordinul privind aprobarea standardelor minime de calitate ale serviciului de locuire asistată în comunitate pentru viaţă independentă.
(2) În termen de 30 de zile de la data intrării în vigoare a prezentei ordonanţe de urgenţă, Ministerul Muncii, Familiei, Tineretului şi Solidarităţii Sociale emite ordinul privind procedura de acordare şi plată a sumelor prevăzute la art. III alin.(1)-(3).
(3) Ordinele prevăzute la alin. (1) şi (2) se publică în Monitorul Oficial al României, Partea I.


	
__
	
Nemodificat
	

	45. 
	
__
	
__
	
Art.II. – În termen de 30 de zile de la data intrării în vigoare a prezentei legi, Guvernul aprobă prin hotărâre, la propunerea Ministerului Muncii, Familiei, Tineretului și Solidarităţii Sociale, modificarea şi/sau completarea în mod corespunzător a Hotărârii Guvernului nr. 426/2020 privind aprobarea standardelor de cost pentru serviciile sociale, cu modificările şi completările ulterioare, precum şi a Hotărârii Guvernului nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcționare a serviciilor sociale.”

Autor: deputat Adrian Solomon

	
Prevederi necesare, pentru actualizarea cadrului legislativ secundar, corespunzător modificărilor şi completărilor aduse prin prezenta lege.





ANEXA NR.2

AMENDAMENTE RESPINSE

În urma dezbaterilor, membrii Comisiilor au respins următoarele amendamente:


	Nr. crt.
	Text
iniţial
	Text propus
(autor amendament)
	MOTIVARE
1. Argumente susţinere
2. Argumente respingere
	Camera decizională

	1. 
	
Art.III, alineate noi
	
- La articolul III, după alineatul (4) se introduc două noi alineate, alin.(5) și (6) cu următorul cuprins:
,,(5) În situația nerealizării indicatorilor-cheie de performanţă prevăzuţi la art. 8 din Legea nr.7/2023, așa după cum sunt aprobați la nivel de județ/sector al municipiului București prin Ordinul președintelui Autorității Naționale pentru Protecția Dreptului Persoanelor cu Dizabilități nr.359/2023, cu modificările ulterioare, începând cu data de 1 iulie 2026, finanţarea de la bugetul de stat a măsurilor de protecţie în serviciile sociale de tip rezidenţial prevăzute la art. 51 alin. (3) din Legea nr. 448/2006, republicată, cu modificările şi completările ulterioare, cu excepţia centrelor respiro/centrelor de criză, se reduce proporţional cu numărul beneficiarilor care ar fi trebuit să fie dezinstituționalizați până la 30 iunie 2026.
(6) Începând cu data de 1 ianuarie 2027 şi până la 31 decembrie 2030, în situaţia prevăzută la alin. (5), sprijinul financiar de la bugetul de stat acordat prin bugetul direcţiilor generale de asistenţă socială şi protecţia copilului va fi diminuat anual cu un procent suplimentar de 10% din necesarul stabilit în baza standardelor de cost per tip de centru, faţă de sumele acordate, autorităţilor administraţiei publice locale revenindu-le obligaţia continuării finanţării pentru beneficiarii existenţi în cadrul serviciilor sociale.”

Autor: senator Victoria Stoiciu

	
1. Prevederi necesare în situația nerealizării indicatorilor-cheie de performanţă prevăzuţi de lege.

2. Respins la vot. Nu se justifică diminuarea sprijinului financiar de la bugetul de stat acordat prin bugetul direcţiilor generale de asistenţă socială şi protecţia copilului. 
Autorităţile administraţiei publice locale nu îşi vor putea îndeplini obligaţiile faţă de beneficiarii existenţi în cadrul serviciilor sociale şi realizarea măsurilor de protecţie în serviciile sociale de tip rezidenţial cu bugete diminuate.

	
Camera Deputaţilor

	2. 
	
Art. IX. - La articolul 20 din Legea Societăţii Naţionale de Cruce Roşie din România nr. 139/1995, publicată în Monitorul Oficial al României, Partea I, nr. 303 din 30 decembrie 1995, cu modificările şi completările ulterioare, alineatul (1) se modifică şi va avea următorul cuprins:
"(1) Toate entităţile organizatoare ale unor programe sportive, federaţiile şi organizaţiile sportive-asociaţii, cluburile sportive şi fundaţiile care organizează manifestări sportive sunt obligate să perceapă un timbru al Crucii Roşii pentru fiecare bilet vândut pentru evenimente sportive, întreceri sportive de orice fel la nivel local naţional şi internaţional, reprezentând un procent de 1%, care se va adăuga la preţul de vânzare."
	
- La articolul IX, alineatul (1) al articolului 20 se modifică și va avea următorul cuprins:






„(1) Toate entitățile și persoanele juridice care organizează, în mod direct sau prin intermediari, manifestări sau evenimente culturale, de divertisment și sportive, concerte, festivaluri, spectacole, filme la cinematografe, întreceri sportive la nivel local, naţional şi internaţional, etc pentru care accesul publicului este condiționat de plata unui bilet, abonament sau a oricărei alte taxe de participare, au obligația legală de a  percepe și  colecta timbrul Crucii Roşii Române, reprezentând un procent de 1%, care se va adăuga la preţul de vânzare, obligația de colectare și virare revenind organizatorului, indiferent de  forma de comercializare a biletelor, direct sau prin intermediul unor terți, inclusiv platforme de tiketing, distribuitori ori agenți.”

Autor: deputat Remus Mihalcea
	
1. Prin acest amendament se aduc clarificări importante cu privire la sfera de aplicare, claritatea obligației, mecanismul de colectare și riscul de evitare.
Amendamentul ia în calcul realitatea manifestărilor mixte având în vedere că foarte multe evenimente nu mai sunt ”pur sportive" sau „pur culturale" (exemple: festivaluri care includ competiții sportive si concerte, evenimente caritabile cu componentă artistică și sportivă, gale sportive cu momente artistice, evenimente de tip ”urban games" cu DJ şi zone de entertainment). 
Dacă legea vizează strict manifestări sportive apar dificultăți de încadrare, pot apărea interpretări divergente, se creează spațiu pentru eludare prin calificarea evenimentului ca ”festival" şi nu competiție sportivă. Prin utilizarea unei formule largi se elimină disputele de calificare, se reduce litigiozitatea şi se asigură aplicare uniformă
Amendamentul menține coerenţa cu scopul umanitar al timbrului în sensul că nu este o taxă sectorială (nu finanţează sportul) ci este o contribuție parafiscală pentru o activitate umanitară de interes public general.
Prin acest amendament se realizează stabilirea expresă a subiectului responsabil, se evită apariția unor conflicte între organizator și platformă sau invocarea lipsei controlului asupra încasării. 
Prin precizarea faptului că obligația de colectare şi virare revine organizatorului, se stabilește clar subiectul obligației, se elimină confuzia privind platformele, se închide posibilitatea transferului de responsabilitate și se permite sancționarea directă. Din perspectivă juridică, identificarea clară a debitorului obligației este esențială pentru executabilitate.
În consecinţă, amendamentul definește explicit subiectul obligaţiei, stabileşte fără echivoc responsabilitatea organizatorului, utilizează un criteriu obiectiv de aplicare, reduce riscul de interpretare divergentă şi consolidează executabilitatea normei.

2. Respins la vot. Creşterea preţului de vânzare al biletelor/abonamentelor nu încurajează participarea la aceste evenimente culturale.

	
Camera Deputaţilor

